**Periodisk emnerapport BIO2100 vårsemester 2013.**

Grunnlagematerialet var ganske tynt, 11 besvarelser av totalt 47 invitasjoner. Grunnlaget er likt med hensyn til kjønn.

Emneansvarlige har ikke tilgang til tidligere periodiske emneevalueringer, eller statistikk over karakterer, frafall, klager osv. Kunne kanskje vært gjort tilgjengelig før en ny rapport lages?

Emneansvarlig har hvert år gjennomført en enkel midtveisevaluering blant studentene om emnet. Det har alltid vært gode tilbakemeldinger. Selvsagt er det noen som klager på ting, men majoriteten har vært fornøyd med forelesninger og kollokvier. Litt klage på lærebok, men nå er boka byttet (fra 2012).

**Syntese fra grunnlagematerialet**:

1. Emnet ser ut til å tilfredsstille studentene på følgende punkter som er viktige for oss å ta med seg videre:

- Pensum

- Innhold og struktur

- Undervisningsformer

- Undervisningsrom og lignende

Det er en klage på at det finnes tre målformer på eksamensoppgavene (norsk, nynorsk og engelsk) og det hevdes at dette er forvirrende. Dette er gjort for å spare papir, samt siden boka er engelsk vil en del av terminologien med fordel kunne gjenkjennes på originalspråket.

2. Læringsutbytte:

Tilbakemeldinger tyder på at emnesidene og semestersidene ikke er helt gode. Dette bør rettes.

3. Emnet:

Det ser ut til at studentene er fornøyd med den informasjonen de får om emnet av faglærer og studieseksjonen. Emnet fungerer godt i den emnegruppen det er tilpasset og gis også til riktig tid i studieløpet.

4. Det er ikke gjort andre endringer de siste årene enn at læreboken er skiftet ut.

5. Forbedringer av emnesider og semestersider vil bli fulgt opp

6. Skjemaet som er benyttet til denne evalueringen er elendig (studentenes egne vurderinger)!